Петимата от групата на Митьо Очите остават за постоянно в ареста – DartsNews.bg
август 9, 2018 DartsNews 0 Comment
Прочитания на публикацията 6 425
Апелативният специализиран съд остави за постоянно в ареста Йордан Въчев, Радослав Николов, Венцислав Христов, Иван Пишиев и Иван Найденов. Петимата са обвинени за участие в организирана престъпна група за рекет и палежи, ръководена от намиращия се в турски арест Димитър Желязков, по прякор Митьо Очите.
В съдебната зала се явиха само четирима от задържаните. Петият – Йордан Въчев, бил здравословно неразположен. Прокуратурата поиска от съда да потвърди постоянно им задържане и описа своята схема, почиваща на СРС, анонимни свидетели и полицейски служители, на разпределение на ролите в престъпната група, ръководена от намиращия се в турски арест Димитър Желязков.
Очаквано, самите обвиняеми и адвокатите им отрекоха всякаква съпричастност към групата, а защитникът на отсъстващия от залата Вачев – Димитър Марковски, дори и физическо познанство на клиента си с Митьо Очите:
„Познава го от вестниците, от телевизиите и това, че го е засичал преди шест години в някакво заведение в Несебър и му е направило впечатление, че той е с многобройната си охрана – това са му отношенията. Нито един телефонен разговор, нито едно съобщение, нито една конкретна среща – нищо, нула във времето и в годините“.
← Засилени мерки за сигурност преди ЦСКА-София – „Копенхаген”
Дядо хвърли 7 бона през прозореца „в помощ“ на МВР →
Ще е предимно слънчево, с температури между 34° и 39°, възможни са градушки
Охранителят, намушкал младеж в мола – в ареста